Hemos numerau as esmiendas ta poder seguir un orden y tener-las referenciadas. Belunas han estau acceptadas y belatras no, pero todas nos han serviu ta revisar, reflexionar y fer comprebacions. Belunas planteyaban simples, pero importants, correccions d'errors; atras pretendeban cambios sustancials de difícil encaixe en una propuesta que ha naixiu d'o consenso entre muitos puntos de vista diferents. A totz  es esmendants lis queremos contrimostrar un profundo agradeiximiento, que ye cierto y sincero, y esperamos d'ells a comprensión por a dificultat d'o nuestro treballo y l'absolución si en bella cosa nos hemos trafucau. Valoramos as horas invertidas en o treballo porque sabemos de primer man quánto cuesta analisar os documentos (a propia Propuesta, Edacar 6, y o Documento de Prencipios y Criterios, Edacar 5), apercazar l'alcance d'a normativa, valorar o que ye esmendable y plasmar-lo por escrito, en muitos  casos con una excelent altura scientifica. Lo valoramos y l'agradeixemos.